CELEX: 62012CA0600
Language: sk
Date: 2014-07-17 00:00:00
Title: Vec C-600/12: Rozsudok Súdneho dvora (piata komora) zo 17. júla 2014 – Európska komisia/Helénska republika (Nesplnenie povinnosti členským štátom — Životné prostredie — Nakladanie s odpadmi — Smernice 2008/98/ES, 1999/31/ES a 92/43/EHS — Skládka odpadov na ostrove Zakynthos — Národný morský park Zakynthos — Sústava Natura 2000 — Morská korytnačka kareta obyčajná (Caretta-Caretta) — Predĺženie platnosti environmentálnych doložiek — Neexistencia plánu úpravy skládky — Prevádzkovanie skládky — Dysfunkčnosť — Saturácia skládky — Prenikanie výluhu — Neuspokojivé pokrytie a rozptyľovanie odpadu — Rozšírenie skládky)

15.9.2014   
            
            
               SK
            
            
               Úradný vestník Európskej únie
            
            
               C 315/7
            
         Rozsudok Súdneho dvora (piata komora) zo 17. júla 2014 – Európska komisia/Helénska republika
   (Vec C-600/12) (1)
   
   ((Nesplnenie povinnosti členským štátom - Životné prostredie - Nakladanie s odpadmi - Smernice 2008/98/ES, 1999/31/ES a 92/43/EHS - Skládka odpadov na ostrove Zakynthos - Národný morský park Zakynthos - Sústava Natura 2000 - Morská korytnačka kareta obyčajná (Caretta-Caretta) - Predĺženie platnosti environmentálnych doložiek - Neexistencia plánu úpravy skládky - Prevádzkovanie skládky - Dysfunkčnosť - Saturácia skládky - Prenikanie výluhu - Neuspokojivé pokrytie a rozptyľovanie odpadu - Rozšírenie skládky))
   2014/C 315/10
   Jazyk konania: gréčtina
   
      Účastníci konania
   
   
      Žalobkyňa: Európska komisia (v zastúpení: M. Patakia a D. Düsterhaus, splnomocnené zástupkyne)
   
      Žalovaná: Helénska republika (v zastúpení: E. Skandalou, splnomocnená zástupkyňa)
   
      Výrok rozsudku
   
   
               1.
            
            
               Helénska republika si tým,
               
                           —
                        
                        
                           že na ostrove Zakynthos, v Griparaiike, v oblasti Kalamaki (Grécko) zachovala v prevádzke skládku odpadov, ktorá predstavuje dysfunkčnosti, je saturovaná a nespĺňa podmienky a požiadavky právnej úpravy Únie v oblasti životného prostredia stanovené v článkoch 13 a 36 ods. 1 smernice Európskeho parlamentu a Rady 2008/98/ES z 19. novembra 2008 o odpade a o zrušení určitých smerníc, ako aj v článkoch 8, 9, 11 ods. 1 písm. a) a v článkoch 12 a 14 smernice Rady 1999/31/ES z 26. apríla 1999 o skládkach odpadov, a
                        
                     
                           —
                        
                        
                           že obnovila povolenie na prevádzku dotknutej skládky bez dodržania postupu podľa článku 6 ods. 3 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín,
                        
                     nesplnila povinnosti, ktoré jej vyplývajú z uvedených ustanovení.
            
         
               2.
            
            
               Helénska republika je povinná nahradiť trovy konania.
            
         
      (1)  Ú. v. EÚ C 63, 2.3.2013.